Podlitiek oor Geloftedag: Ons eie erfenis en die plek van die Afrikaner in Afrika | Maroela Media
Plakket by die Bloedrivier-monument met Die Gelofte daarop. Foto: Renier Maritz/Af.wikipedia.org
"Mijne broeders en medegenoten,
aan Hem te beloven, als Hij met Zijn bescherming met
sal worden gegeven. Amen."
In hul derde spesiale episode bespreek die Podlitiek-span Geloftedag, of is dit nou Versoeningsdag, of is dit nou Dingaansdag? Op 16 Desember 1838, presies 180 jaar gelede, het 470 Voortrekkers 'n oorwinning behaal oor bykans 10 000 Zoeloe-soldate. Hoewel berigte verskil, word die syfer van 3 000 gesneuwelde Zoeloes deur baie historici aanvaar, met slegs een ligte besering, aan die leier, Andries Pretorius, aan die Voortrekkers se kant.
Hoe presies moet ons hierdie veldslag beskou? Was dit gewoon goeie Europese wapens wat assegaaie en leerskilde getroef het? Was dit 'n natuurwonderwerk, of 'n natuurramp? Was dit, soos wat Pretorius en sy medestryders geglo het, 'n geloofswonderwerk, gegee uit die hand van die Allerhoogste?
Die paneel bespreek hierdie drie opsies, met spesifieke fokus op 'n wêreld wat dikwels meer en meer sekulêr word.
Hulle gaan dan verder en kyk na die viering van hierdie dag. Is dit eties reg en aanvaarbaar vir een volk om 'n dag te vier wat 'n ander volk se val gedenk – as ons sou saamstem dat Geloftedag dit doen? Paul voer aan dat om Geloftedag te vier nie 'n vernedering van enige ander Suid-Afrikaanse volk is nie, maar 'n viering van 'n geloofswonder.
Laastens delf die paneel so 'n bietjie in hul eie persepsies oor die rol van die Afrikaner in Suid-Afrika, en in Afrika.
Is die Bloedrivier Monument die volgende een wat "verskuif" gaan word? En daarna die Voortrekker Monument?
Is daar nog murg in jou pype oor?
Of is jy leeg en dor van binne?
Komaan … sit 'n GEVEG op!
Ek lees gister oor die 80 jarige viering van die hoeklegging vandag by die Voortrekkermonument dat die oorsese besoekers jaarliks honderde duisende beloop, waarvan die Chinese meer as die helfte is, dat hulle (die Chinese) nou al so in die land in-aggeneem word dat Mandarynse inligtingsbordjies en "Chinese toilette" daar aangebring is.
Die slag van Bloedrivier was die deurslaggewende insident wat die vestiging van die Westerse beskawing in die binneland van Suid Afrika moontlik gemaak het.
As die Zoeloes se mag nie gebreek was nie sou die hele binneland van Suid Afrika vandag nog steeds gelyk het soos die huidige Zoeloeland.